CELEX: 62012CN0251
Language: et
Date: 2012-05-22 00:00:00
Title: Kohtuasi C-251/12: Eelotsusetaotlus, mille on esitanud Tribunal de commerce de Bruxelles (Belgia) 22. mail 2012 — Christian van Buggenhout ja Ilse van de Mierop (Grontimmo SA pankrotihaldurid) versus Banque Internationale à Luxembourg

7.7.2012   
            
            
               ET
            
            
               Euroopa Liidu Teataja
            
            
               C 200/10
            
         Eelotsusetaotlus, mille on esitanud Tribunal de commerce de Bruxelles (Belgia) 22. mail 2012 — Christian van Buggenhout ja Ilse van de Mierop (Grontimmo SA pankrotihaldurid) versus Banque Internationale à Luxembourg
   (Kohtuasi C-251/12)
   2012/C 200/18
   Kohtumenetluse keel: prantsuse
   
      Eelotsusetaotluse esitanud kohus
   
   Tribunal de commerce de Bruxelles
   
      Põhikohtuasja pooled
   
   
      Hagejad: Christian van Buggenhout ja Ilse van de Mierop (Grontimmo SA pankrotihaldurid)
   
      Kostja: Banque Internationale à Luxembourg
   
      Eelotsuse küsimused
   
   
               1.
            
            
               Kuidas tuleb tõlgendada 29. mai 2000. aasta määruse (EÜ) nr 1346/2000 (1) artiklis 24 sisalduvaid sõnu „kohustus võlgniku ees”?
            
         
               2.
            
            
               Kas neid sõnu tuleb tõlgendada nii, et need hõlmavad pankrotivõlgniku korraldusel tema võlausaldajale tehtud makset, kui pankrotivõlgniku nimel ja tema kasuks selle maksekohustuse täitnud pool ei olnud seda tehes teadlik maksejõuetusmenetlusest, mis oli võlgniku suhtes algatatud teises liikmesriigis?
            
         
      (1)  Nõukogu 29. mai 2000. aasta määrus (EÜ) nr 1346/2000 maksejõuetusmenetluse kohta (EÜT 2000, L 160, lk 1; ELT eriväljaanne 19/01, lk 191).